
Cuelyn Wever-Úroes 


PROME MINISTER 


Premier Evelyn Wever - Croes durante conferencia na Nacionnan Uni: 


PROME BIAHA CU PREMIER WEVER-CROES TIN 
E HONOR PA ASUMI E ROL DI PRESIDENTE EX 
OFFICIO DI E CONFERENCIA NA NACIONAN UN 


y un parti di e isla ta haya merdia y anochi. Esey ta cosnan 
cu na Aruba nos no conoce y cu mester ta agradecido di dje. 
Ademas nos mester lubida con bendiciona Aruba ta danki na 
e lama y beachnan. 


Tur esaki ta haci cu mester traha mas duro pa conserva loke cu 
tin. E no ta algo cu Aruba of gobierno por haci su so, e ta algo 
cu mester henter mundo pa haci y pesey ta na Nacionnan Uni 
pa convence resto di mundo cu esaki ta e momento pa tuma 
accion, cual ta un punto cu Prome Minister a enfatisa riba dje. 


Diaranson a tuma luga e prome dia di e conferencia tocante 
awa “UN Water Conference”cu a wordo organisa pa Hulanda y 
Tajikistan. Prome Minister Evelyn Wever - Croes na e ocasion 
a asumi e rol di President ex Officio di e Conferencia na 
Nacionan Uni. 

Prome Minister y Minister Ursel Arends ta atendiendo e reunion 
den nomber di Aruba, pero tambe tin miembronan di delegacion 
di Hulanda, Minister di Sint Maarten, Gezaghebber di Boneiro y 
un miembro di delegacion di Corsou y Rey Willem - Alexander 
ta encabesa e delegacion aki. Un conferencia atendi pa 193 
pais di henter mundo. 


E prome dia di reunion a bay bon y tabata yena cu varios 
reunion, conferencia y presentacion. Prome Minister y Minister 
Arends mester a duna diferente discurso for di cual a resalta cu 
Aruba ta hopi bendiciona. Aruba tin hopi suerte pa tin e planta 
di purificacion di awa WEB, cu ta haci cu nos tin un di e mihor 
calidad di awa potabel na mundo, cos cu hopi pais den region 
mes, no tin. 


Prome Minister a splica cu na e conferencia a scucha di 
islanan cu no por provee awa di bebe constant 24 ora pa dia, 
pa nan ciudadanonan. Y cu un parti di e isla ta haya mainta 

Prome Minister Evelyn Wever-Croes: 


GABINETE WEVER-CROES TA TUMA E TEMA DI 
GASTONAN DI PERSONAL НОР! NA SERIO 


"Го purba bin cu solucion riba e tereno aki, mirando cu e gastonan di 
personal ta pisa Нор! riba presupuesto di pais Aruba" 


Prome Minister Evelyn Wever-Croes a indica cu gastonan di 
personal di pais Aruba, ta un tema cu Gabinete Wever-Croes ta 
tuma hopi na serio. Por tuma nota cu desde 2017, cu a drenta 
gobierno, e gastonan di personal a cuminsa baha. Desde 1 di 
mei 2020, debi na e pandemia di covid, Gobierno di Aruba a 
tuma e decision pa corta 12.6% den salario di empleadonan 
publico y 25% den salario di e ministernan y parlamentarionan. 
Esaki tambe a contribui na un reduccion den e gastonan di 
personal. Pero, na juli 2022, ora cu gobierno a elimina 5% di 
e recorte aki, tabata tin un aumento chikito den e gastonan di 
personal. E subida aki por a nota un poco mas den 2023, ora 
a elimina e recorte completo. 


Prome Minister a indica cu aunke tabata tin un subida na 2023 
pa motibo cu a elimina e recortenan den salario, toch e gastonan 
di personal ta mas abou compara cu e añanan prome cu 2017. 
Na momento cu Gabinete Wever-Croes a drenta gobierno a 
cuminsa cu e Beleidsplan Verlaging Personeelslasten (BVP), 
cu a resulta den un reduccion den gastonan di personal di 
9.6% (470 miyon pa 425 miyon). Cu e resultado aki, Aruba 
ta cumpli cu e palabracionnan haci cu Hulanda riba tema di 
gastonan di personal. 


E cantidad di empleadonan publico desde 2017, tambe a 
baha cu 9%, di 4869 pa 4432. Aunke cu e gobierno actual a 
nombra personal nobo den funcionnan clave, e cantidad cu a 
retira/bay ta mas halto. E aumento den personal tabata na e 
departamentonan di Defensie, Arumil, Kustwacht, Inmigracion 
Aruba, DIMP y Ministerio Publico. 


Na 2022, un total di 190 persona a bandona servicio di 


gobierno y un total di 93 persona a bin acerca cu ta resulta 
den un total di 97 empleado publico menos. Un di e motibonan 
den reduccion di personal ta un gran parti debi na VUT. Desde 
2018, un total di 422 persona a bay cu VUT y na 2022 un 
total di 205. Otro motibonan ta e finalisacion di contract riba 
e empleado su propio peticion, fayecimento, yegada di edad 
di pensioen y retiro pa motibo disciplinario. "Pa loke ta trata 
overtolligheidspool", Gobierno a traha duro riba esaki y a 
finalisa 2022 cu un total di 12 persona, di cual lo busca un 
solucion pa nan tambe. 


"Езак ta muestra cu Gabinete Wever-Croes | y | ta шта e 
tema di gastonan halto di personal hopi na serio y ta purba 
bin cu solucion riba e tereno aki, mirando cu e gastonan di 
personal ta pisa hopi riba presupuesto di pais Aruba." Prome 
Minister a expresa. 

"TOWARDS INTEGR 
Dia 17 di maart 2023 a tuma luga un workshop interactivo 
organisa door di Universidad di Aruba, den colaboracion cu 
Stichting Deugdelijk Bestuur Aruba, Saxion Hogeschool, 
НореАгиба y Aruba Institute for Good Governance 4 
Leadership. 


Durante e workshop ‘Towards Integrity in Aruba’ sr. Carlos 
Guiamo, consehero di Minister Arends, a duna splicacion di 
varios proyecto den ehecucion y proyecto den preparacion 
relaciona cu integridad gubernamental. Entre otro a elabora 
riba desaroyonan di corporate governance, гедјапап pa 
dienstverleningsovereenkomsten (DVO’s/OVO) y reforma 
democratico. Sr. Guiamo a enfoca riba e importancia di 
transparencia gubernamental y tambe a duna un preview di 
e Active Transparency Project cu lo wordo lansa pronto. Sra. 
Ruthlyn Lindor, tambe consehero di Minister Arends, e presenta 
e Aruba lntegriteitsstrategie (AIS), cual ta un iniciativa riba nivel 
nacional pa coordina y promove good (corporate) governance 
y integridad. Den e AIS lo fiha meta y prioridadnan nacional, 
plan di implementacion, evaluacion y mas. 


Despues di e presentacion di e conseheronan di Minister 
Arends, Bureau Integriteit Aruba (BIA) a duna un presentacion 
di e trabounan y desaroyonan tumando luga door di BIA. 
A splica entre otro di e proceso di implementacion di 
Vertrouwensperonen Integriteit y Internde Onderzoekers, cual 
ta proyectonan cu BIA ta ehecutando. E presentacionnan di 
Ministerio di Integridad a wordo sigui pa presentacionnan di 
Stichting Deugdelijk Bestuur Aruba, HopeAruba y Universidad 
di Aruba. Durante e parti mas interactivo por a combersa y 
contesta pregunta di participantenan. 


Bureau di Minister Arends ta gradici e organisadornan y 
e participantenan pa e oportunidad pa duna informacion, 
contesta pregunta y scucha pensamento y sugerencia di e 
ciudadanonan presente. 

Registro Civil y Censo: 


PA GARANTISA E CONTINUIDAD, STABILIDAD 
Y SIGURIDAD DI NOS SERVICIO, LO MESTER 
ТОМА LUGA UN SOFTWARE -UPGRADE DEN 

NOS CORE SYSTEM ICT 


En conexion cu esaki Censo lo ta cera: 


Diabierna, 24 maart 2023. CENSO 
Si e upgrade bay bon, Censo lo habri bek dialuna, 27 maart „ВА а на 
2023. ВАТА р одељење 


Si pa un of otro motibo dia 27 maart 2023 no lo рог habri у 
bo persona a haci un afspraak, por fabor sea asina amabel 
di reschedule bo afspraak. Esaki por haci facilmente via e 
mail cu e cliente a ricibi for di Censo pa cu confirmacion di e 
afspraak. 

“ INTERUPCION DI SER 
24 MAART 


Dienst Вигдег ке Stand en Bevolkingsregister (DBSB) рер па 5ойуеге-йрагаЧе дер nos core system ICT 


Matrimonionan den stadhuis ta bay segun schedule normal. 


Nos ta pidi nos mas sincero disculpa pa e inconveniencia. 

МЕМ Ү! 
22-24 


2023 МАТЕК 
СОМЕЕКЕМСЕ 


We need to take action now. 
And we need to take smart action. 
We owe it to the future generation. 
< у We all need to understand, value, 
С л^пападе water better. For a safer, 
< “= "еа лег and more prosperous world. 


HWaterAction 

Evelyn Wover- Úroes 

Jaro Mode 


MINISTER 

Riba Dia di Himno y Bandera, Minister Maduro di Cultura а 
bishita Archivo Nacional Aruba ANA pa asina por cera conoci 
си e exposicion nobo di ANA, titula 'Diaspora Arubiano.' Un 
exposicion den cual ta brinda un bista historico di ken е Arubiano 
ta y den cual a traves di un liña di tempo por mira e influencia 
cu e desaroyo economico tabata tin riba e constelacion di nos 
poblacion na Aruba. Desaroyo economico di Aruba a trece 
cune cu persona di varios Pais a bin yuda cu mano di obra y a 
haci Aruba nan hogar pa semper. Den e exposicion por mira, 
por ehempel, cual ta e origen di e famnan cu awe ta conoci 
como famnan di famianan Arubiano. 


Den cuadro di e aña den cual ta conmemora e di 160 aña di 
abolicion di sclavitud den Reino Hulandes, ANA a inclui den 
e exposicion 'Diaspora Arubiano,' arte y informacion гіра e 
historia di sclavitud na Aruba tambe. Un parti di nos historia 
cu no ta mucho conoci, pero cu yudansa di e digitalisacion di 
archivonan colonial nos ta haya sa mas di dje. 

кл ARUBIANO 


Ра соптетога nos Dia di Himno у Вапдега, АМА а ехропе 
tambe algun di e 600 pintura cu tabata e resultado di e concurso 
cu a wordo haci pa por a yega na e diseño pa e Bandera di 
Aruba na 1976. Den e seccion aki di e exposicion 'Diaspora 
Arubiano,' tambe por admira un di e banderanan cu a wordo 
hisa dia 18 di maart 1976 na Wilhelmina Stadion. 


М) Y FUTURO COMPARTI - 


Minister Maduro di Cultura ta gradici ANA pa a traha den tempo 
record riba e bunita exposicion aki. E mandatario ta invita 
Pueblo pa bishita ANA pa asina haya sa mas di ken nos ta. 
'Trece nos hobennan ра asina nan por haya sa ken e Arubiano 
ta y con Aruba a desaroya su mes. Conoce bo pasado, pa 
bo por compronde bo presente y pa bo por fiha bo futuro,' ta 
palabranan di Minister Maduro di Cultura como invitacion pa 
cera conoci cu e exposicion nobo di ANA, 'Diaspora Arubiano.' 

Geoffrey Wever 


MINISTER 


Desde 1986 cu Aruba a haya su Status Aparte, 
nos a tuma e decision pa desaroya e industria 
di turismo como pilar di nos economia. Parti di 
esaki tawata e construccion di hotelnan pa asina 
e turista por a bin disfruta di nos solo y beachnan. 
Construccion di hotelnan a pone e economia 
di Aruba crece considerabelmente y a trece 
prosperidad economico pa nos isla. 


Pa duna servicio den e hotelnan, banda di nos 
mesun hendenan mester a busca hende di afor pa 
yuda den esaki. Populacion di Aruba a crece loke 
a pone un presion grandi riba infrastructura, medio 
ambiente y servicionan basico manera cuido 
medico, educacion, pensioen, seguridad, awa y 
coriente. 


Como orador invita na e Business Networking Event organisa 
door di Comerciante Uni Aruba, Minister Geoffrey Wever a pone 
enfasis cu no por sigui tuma e mesun decisionan di pasado si 
nos sa di awor caba kico e impacto ta riba e calidad di bida di 
nos proprio habitantenan y den futuro. E manera di sigui crece 
den cantidad di cambernan den turismo no ta duradero y no 
ta tene cuenta cu Aruba ta un isla chikito y cu poco espacio 
disponibel. 


Pa midi si nos economia a crece ta uza e indicador Producto 
Interno Bruto. E Producto Interno Bruto por ta den balor 
nominal o balor real. Ora ta papia di balor nominal, esaki ta 
den prijsnan di awe of di e periodo menciona. Balor real ta 
nifica cu ta kita e efecto di aumento di prijsnan di productonan 
y ta wordo uza como indicador pa calidad averahe di bida di un 
pais. Informacion publica over di nos economia ta mustra cu e 
manera pa sigui stimula economia di Aruba, traha mas hotel y 
condominio no ta loke ta beneficia henter nos pais. 


Den 2019 e economia di Aruba tawata 8,3 biaha mas grandi 
cu e economia den 1986 midi den balor nominal. Pero si nos 
wak e balor nominal di e economia parti over di tur habitante, 


Producto Interno Bruto per capita, esaki tawata 4,5 biaha mas 
grandi cu den 1986. Esaki ta menos cu e crecemento di e 
economia. Pa loke ta trata e balor real di e economia, of e 
calidad averahe di bida, esaki den 2019 esaki tawata 2,5 biaha 
mas grandi cu 1986 dus un diferencia grandi. Esaki ta mustra 
cu aunke e economia di Aruba a crece, e calidad averahe di 
bida di nos habitantenan a keda hopi atras. Desde 2000 e 
desaroyo di e Producto interno Bruto per capita real of calidad 
averahe di bida ta stagna. 


Mirando e necesidad y urgencia pa un modelo economico 
duradero, minister Geoffrey Wever a informa cu a traha 
un 'National Action Plan 2023-2025 Aruba's Transition To 
A Sustainable And Inclusive Economic Model' y cu esaki 
recientemente a wordo aproba door di conseho di minister y cu 
minister Wever lo presenta na Parlamento 30 di maart y despues 
pa pueblo. Un plan cu ta pone un base concreto pa diversifica 
e economia den uno duradero y inclusivo. Ta importante pa 
hiba e debate cu no por sigui desaroya nos economia na e 
mesun manera cu a haci e ultimo 32 añanan si cifranan oficial 
ta demostra cu e calidad di bida di nos ciudadanonan ta wordo 
negativamente afecta. 


Minister Geoffrey Wever ta gradici Comerciante Uni Aruba 
pa e invitacion como key note speaker durante nan Business 
Networking Event, un evento exitoso riba 22 di maart 2023. 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
у "е opcion aki no tin cambio di prijs bales y deposita na Sero Teishi 
mester cambia e 


manera di anda cu bo 51, Mi ta scoge pa haci algun cambio den mi cas/negoshi. 


desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY 5 ARUPRO ECOTECH FREEZONE _ 


ROMAR TRADING 


GREEN WASTE/PALLET е 


ж. кеш а Е Esaki ta ts frigidaire, 
HYDROLIC Y GEAR o o 


Bo kier haci mas? 


Cumpli cu ley "Milieu 
schadelijke Producten 


q о а o Owe MOOR 


PROHIBI MENOS PREFERA O IN MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonon di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 

Minister di Enseñansa y Deporte Endy Croes: “MAS BO LESA, MAS ВО SA!” 


АМО MUCHANAN DI 0 РА 18 АМА РОК 
HAYA MIEMBRESIA GRATIS NA BIBLIOTECA 
NACIONAL ARUBA 

У 2 ay say | Амо Biblioteca Мастопа! Агиба ta ofrece 
| el tur baby, mucha y hoben te cu 18 aña 
| miembresia completamente gratis. Е 
meta di esaki ta pa promove lesamento 
cerca e muchanan di e edad aki. 
) Lesamento ta esencial ра e desaroyo di 
za У + ИА 2 | й | cualkier persona den nos comunidad y tin 
diferente bentaha, entre otro, aumenta 
vocabulario, aumenta concentracion, 
stimula cerebro y amplia conocemento. 
Hulanda, Boneiro, Sint Eustatius y Saba 
tambe a introduci miembresia gratis 
caba. Biblioteca Nacional Aruba tin 
un coleccion grandi di buki pa lesa na 
Papiamento, Hulandes, Ingles, Spaño y 
algun na Frances. 


E miembronan di Biblioteca Nacional 
Aruba por haci uzo di computer y ta 
haya acceso na WiFi gratis. Fuera di 
esaki, e miembronan tin acceso na 
E-books y Audiobooks (luisterboeken), 
pues esnan cu tin descapacidad visual 
of simplemente ta prefera di scucha e 
storia en bes di les'e di buki, por haci 
uzo di esakinan. Minister Endy Croes ta 
promove lesamento y ta invita tur mayor 
cu ainda nan yiu di edad 910 pa 18 aña по 
ta miembro di Biblioteca Nacional Aruba, 
pa pasa cu nan ID y haya miembresia 
| completamente gratis. Mas bo lesa, mas 
bo sa y mas sabi bo ta bira! 

Minister Endy Croes: 


MINISTER ENDY CROES A LOGRA FIRMA 
UN EXCELENTE MOU CU UNIVERSITY OF 
CENTRAL FLORIDA 


Minister di Enseñansa Endy Croes a indica cu 
despues di un aña y mei di negociacion, a logra 
convence University of Central Florida (UCF) pa 
e studiantenan di Aruba tambe por tin acceso y 
bin na remarke pa LAC scholarschip. LAC, Latin 
American Caribbean Country Scholarship, ta 
fondo cu estado, federal y sector priva na Merca 
ta pone disponibel pa studiantenan di pais cu 
financieramente tin e dificil. 


Diaranson ultimo, Minister di Enseñansa Endy 
Croes hunto cu “Assistant Director Technical 
Publications Writer” Sergio Ponce Cordova, 
“Assistant Director” Daren Caine, “Director 
International Recruitment and Partnerships' Mark | 
Hartman, Vice Consul General di Reino Hulandes 
Luuk Nijman, Minister Plenipotenciario di Aruba 
na Washington Joselin Croes tabata presente 
momento cu “Vice Provost and Vice President P 
for Academic Affairs” Timothy Letzring a firma 
МОМ. Inicialmente ta haya 5 cupo pa aña, pa 3 
aña largo. Pues, un total di 15 cupo den 3 aña y 
cada cupo ta wordo paga 4 aña di estudio pa nan. 
UCF ta haci escogencia di e studiantenan cu e 
ta tuma. Pues, e studiantenann mester cumpli | 
cu e rekisitonan cu UCF ta stipula pa asina | 
keda selecta. UCF ta un di е universidadnan di 
mas grandi di Florida, cu un cantidad di 70 mil 
studiante. Tin mas di 100 estudio (opleiding) cu 
por haci online, 97 estudio den master's degree | 
y mas di 240 estudio den totalidad. 


Pa sigui un estudio na UCF ta bastante costoso, 
un studiante local por paga un average di 40 
pa 45 mil dollar pa aña, door di aplica pa LAC 
Scholarship ta bin na remarke pa “In state 
tuition”, alabes ta duna e studiantenan 500 dollar 
pa semester, cual ta 1000 dollar pa aña. Parti di 
e programa di LAC ta cu e scol mester contribui 
cu un suma pa bo bin na remarke. Pa finalisa, 
esaki ta un logro grandi pa studiantenan di Aruba, 
mirando cu awo езпап си ta interesa pa continua 
nan estudio na UCF na Merca tambe ta bay tin 
acceso y ta bin na remarke pa LAC scholarschip. 
Minister Endy Croes ta gradici y felicita tur esnan 
cu a forma parti di e negociacion aki. 

BUNITA RECEPCION МА ОСАС ЮМ DIA 


NACIONAL DI ARUBA МА HULANDA 


Minister Plenipotenciario mr. Ady Thijsen y esposa 
a tene un recepcion pa celebra Dia di Himno y 
Bandera na Hulanda. Desde 2015 Arubahuis ta 
tene un recepcion pa invitadonan for di e mundo 
politico, embahadornan, functionarionan halto di 
Estado of di ministerionan cu lasonan estrecho cu 
Aruba. Tambe entre e invitadonan tin miembronan 
prominente for di e comunidad Arubiano na 
Hulanda y representantenan commercial y di 
institutonan di enseñansa tanto riba nivel di HBO 
como Universidad. 

Entre e huespednan tabata Secretario di Estado 
pa Asuntonan di Reino Alexandra van Huffelen, 
presidente di Eerste Kamer Jan Bruin, miembro 
di Tweede Kamer pa VVD Roelien Kamminga, 
burgemeester di Den Haag Jan van Zanen, 
burgemeester di Venray Leontien Kompier y ex 
minister di Husticia y vice-presidente di Raad van 
State Piet Hein Donner. For di e cuerpo diplomatico 
tabata presente entre otro embahadornan di 
Merca, Brazil, Kazachstan, Alemania, Japon, 
Uruguay, Cuba, Suiza, Surnam, Panama, Rumania 
y representante di embahada di Mexico, India, 
Norwega, Canada, Colombia y Italia. 


E programa oficial a cuminsa cu canto di nos himno 
Aruba Dushi Tera pa e soprano Arubiano Imara 
Thomas, acompaña pa e banda di Raffi Camacho. 
Minister Plenipotenciario mr. Ady Thijsen a cuminsa 
na bisa cu e localidad di hotel Babylon ta historico, 
pasobra akinan e delegacion di Aruba den añanan 
setenta tabata hospeda durante e negosacionnan 
си Hulanda pa e lucha pa Status Арапе. ‘Loke a logra tambe 
y Aruba desde prome di januari 1986 a bira un pais autonomo 
den Reino Hulandes. Nos himno y bandera ta simbolonan di 
unidad, identidad y libertad di nos pueblo. Ta danki na esfuerzo 
di nos gran lider sr. Вейсо Croes dfm y ex Prome Minister sr. 
Nelson Oduber cu ariba 18 di maart 1976 pa prome biaha a 
hisa e bandera di Aruba y Aruba Dushi Tera a keda aclama 
como nos himno nacional,' asina minister Thijsen a bisa. 


E mandatario a remarca cu Aruba ta un pais cu un derecho di 
estado, pero chikito. Esaki ta haci Aruba un pais hopi vulnerabel 
pa desaroyonan di afor, manera economia mundial y disaster 
di naturalesa. Sr. Thijsen a bisa cu ta esencial pa Aruba tin 
bon gobernacion, seguridad legal y proteccion di derechonan 
humano. ‘Aruba а haya ип sla duro door di pandemia di Сома, 
pero ta recuperando hopi bon y ta mustrando pa e aña aki 
un crecemento economico cu ta na nivel di pre pandemia. 
Afortunadamente e pilar economico mas importante di Aruba 
cu ta turismo ta bayendo hopi bon. Mas diversificacion di 


economia di Aruba por wordo spera e aña aki den e sector 
di energia. Minister di Energia a establece un vision nacional 
pa cu energia cu por conta riba diferente “stakeholders”, 
particularmente the Hydrogen Valley Project. Basa riba esaki 
Aruba por cumpli cu e tratado di Paris. Den luna di mei e aña 
aki – Aruba y Hulanda – lo organisa un conferencia di Reino 
riba Clima y Energia na Aruba. Minister di Hulanda pa Energia 
y Clima Rob Jetten lo atende e conferencia aki,' segun minister 
Thijsen. 

‘Tambe minister di Economia di Aruba ta trahando duro pa 
mehora e clima pa inversionistanan y desaroyonan sostenibel 
den cual e metanan di the Sustainable Development Goals 
(506°) den un pais SIDS ta hunga ип rol importante. Hunto 
cu otro partnernan di Reino y di Union Europeo, trabaonan 
ta wordo haci pa innovacion y digitalisacion di enseñansa na 
Aruba. Tin hopi trabao ainda pa haci, pero nos ta optimista. 
Arubianonan ta fuerte y elastico. Nos a prueba esey. Nos lo 
bons бек y bons dilanti. Pero semper nos ta keda realistico,’ 
asina minister Thijsen a bisa. 

Sr. Thijsen а mustra den su discurso пра diferencia di opinion 
den Reino, manera e pasado di exclavo, e deficit democratico y 
e “geschillenregeling”. Na mesun momento segun e mandatario 
ta existi interes comun cu tin efecto pa tur hende den Reino. 
Thijsen: 'Mi ta kere den un Reino fuerte cu respet pa otro, 
igualdad, husticia y unidad. E aña aki lo ta crucial den cuadro 
di decisionnan cu mester wordo tuma. Mi tin pleno confiansa 
den nos Prome Minister mr. Evelyn Wever-Croes y Secretario 
di Estado pa Asuntonan di Reino drs. Alexandra van Huffelen. 
Arubahuis lo hunga un rol importante den esaki. Nos vision 
pa fortalese nos relacion den Reino y pafor di Reino ta basa 
cu nos ta kere den conecta y ta pesey nos a bishita diferente 
municipio, provincia unda nos a hiba combersacionnan bon y 
constructivo, en especial cu e burgemeester di Den Haag Jan 
van Zanen cu alabes ta presidente di VNG y burgemeester 
di Venray Leontien Kompier. Nos a bishita diferente scolnan 
HBO y Universidad. Ademas nos a bishita y papia cu diferente 
embahada na Den Haag. Semper nos por traha hunto riba tur 
tereno cu e meta pa sostene otro y logra un mihor futuro pa 
nos pueblo y pais,' asina Minister Plenipotenciario Ady Thijsen 
a termina su discurso. 


Arubahuis tin comprension cu banda di e recepcion aki, no 
tabata tin un celebracion di Arubadag pa e publico general. 
Un comicion na Aruba conhuntamente cu Arubahuis a bin 
ta evaluando e concepto di e celebracion di Arubadag na 
Hulanda. Esaki como meta principal cu e evento mester 
por bira sostenibel financieramente, lo mester por refleha e 
sentimiento di e Arubiano bibando na Hulanda y alabes lo 
mester profila Pais Aruba na diferente instancianan Hulandes 
riba varios terenonan, manera laboral, inversion, economia, 
cultura y turismo. Un proceso cu ta exigi hopi tempo. Mirando 
cu e proceso ey ainda ta den e fase pa yega na un desicion 
concreto den cual forma Arubadag lo bai wordo teni na Hulanda 
a haci cu e no ta factibel pa organisa un Arubadag den luna di 
maart, manera semper tabata e caso pa un publico general. 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 

